Diari Oficial de la Generalitat Valenciana


Sumari del DOGV 9078, del 07-05-2021 (2021/4638)

RESOLUCIÓ de 27 d'abril de 2021, de la Conselleria d'Hisenda i Model Econòmic per la qual s'autoritza una transferència de crèdit del capítol 6 al capítol 2 en el programa 421.70, Infraestructures educatives, de la Conselleria d'Educació, Cultura i Esport, per un import d'1.400.000 euros. Expedient 09.007/21-044.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4638


Data del document
:   27-04-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'abril de 2021, de la Conselleria d'Hisenda i Model Econòmic per la qual s'autoritza una transferència de crèdit del capítol 6 al capítol 2 en el programa 421.70, Infraestructures educatives, de la Conselleria d'Educació, Cultura i Esport, per un import d'1.400.000 euros. Expedient 09.007/21-044. [2021/4638]  
La Direcció General d'Infraestructures Educatives, adscrita a la Conselleria d'Educació, Cultura i Esport, exerceix les funcions en matèria de proposta, planificació, programació, gestió i execució de les infraestructures educatives, i també la seua contractació, assistència i gestió economicoadministrativa. Aquests treballs són de llarga durada i en realitzar-se fins i tot en període escolar és necessari dotar d'infraestructures mòbils temporals a l'alumnat fins a la finalització de l'obra, ja siga de nova construcció o es tracte d'una reforma.  
Les infraestructures temporals es contracten a través d'empreses especialitzades, mitjançant els corresponents contractes de subministrament, que s'imputen al capítol 2 del programa 421.70, «Infraestructures educatives».  
La Conselleria d'Educació, Cultura i Esport, a la vista de les obligacions degudament adquirides procedents de l'exercici 2020 i de la insuficient dotació inicial, assenyala la necessitat d'incrementar el capítol 2 en el programa 421.70, «Infraestructures educatives», per un import d'1.400.000 euros. En tractar-se de despesa destinada a la prestació de serveis públics fonamentals recollits en l'article 15 de la LOFCA, d'acord amb les excepcions previstes en l'article 49.1.c de la Llei 1/2015, de 6 de febrer, d'hisenda pública, del sector públic instrumental i de subvencions, l'esmentada conselleria proposa el seu finançament mitjançant la transferència de disponibilitats del capítol 6 del mateix programa pressupostari.  
A aquest efecte, i en virtut del que es disposa en els articles 39.5.c i 49.1.c de la Llei 1/2015, de 6 de febrer, d'hisenda pública, del sector públic instrumental i de subvencions, i dels articles 21 i 24 de la Llei 4/2020, de 30 de desembre, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 47.70.80.598.07.8 per un import d'1.400.000 euros.  
  
Segon  
Autoritzar un increment de crèdit en l'aplicació pressupostària 03.75.08.279.91.9 per un import d'1.400.000 euros.  
  
València, 27 d'abril de 2021.- El conseller d'Hisenda i Model Econòmic: Vicent Soler i Marco.